Üllés Nagyközségi Önkormányzata Képviselő-testületének

16/2021. (XI. 18.) önkormányzati rendelete

**A személyes gondoskodást nyújtó szociális ellátásokról és azok térítési díjairól**

Üllés Nagyközségi Önkormányzat Képviselő-testülete az Alaptörvény 32. cikk (1) bekezdés a) pontjában, (2) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a szociális igazgatásról és a szociális ellátásokról szóló 1993. évi III. törvény 60. § (4) bekezdés, 62. § (1)- (2) bekezdés, 92. § (1)-(2) bekezdés, 132. § 4) bekezdés d) pontjában foglalt felhatalmazás alapján a következőket rendeli el:

**1. Általános rendelkezések**

**1. §**

(1) Üllés Nagyközségi Önkormányzat (továbbiakban: önkormányzat) a szociálisan rászoruló személyek részére a (2) bekezdésben felsoroltak szerinti személyes gondoskodást nyújtó alapellátást biztosít. A személyes gondoskodás keretében nyújtott szociális alapszolgáltatást a Homokháti Kistérség Többcélú Társulása Integrált Szociális és Gyermekjóléti Központ (6787 Zákányszék, Dózsa György utca 44. továbbiakban: Intézmény) intézményen keresztül látja el – kivétel a (2) bekezdés a-b) pontjai.

(2) Szociális alapszolgáltatások:

*a)* tanyagondnoki szolgáltatás

*b)* étkeztetés

*c)* házi segítségnyújtás

*d)* jelzőrendszeres házi segítségnyújtás

*e)* közösségi ellátások

*f)* támogató szolgáltatás

*g)* nappali ellátás.

**2. Tanyagondnoki szolgáltatás**

**2. §**

(1) A tanyagondnoki szolgáltatás feladatait a tanyagondnokok a (4) bekezdés szerinti körzethatárok alapján látják el, és ennek keretében a következő szolgáltatásokat végzik

*a)* közreműködés az étkeztetésben

*b)* közreműködés a házi segítségnyújtásban

*c)* közreműködés a közösségi és szociális információk szolgáltatásában

*d)* közreműködés az egyéb alapszolgáltatásokhoz való hozzáférésben

*e)* az egészségügyi ellátáshoz való hozzájutás segítése

*f)* gyermekszállítás, óvodások, iskolások, fiatalok szállítása

*g)* a közösségi, művelődési, sport- és szabadidős rendezvények szervezése, segítése

*h)* egyéni hivatalos ügyek intézésének segítése, lakossági igények továbbítása

*i)* egyéb lakossági szolgáltatások biztosításában való közreműködés

*j)* közvetett önkormányzati feladatok megoldását segítő szolgáltatások: ételszállítás önkormányzati intézményekbe, önkormányzati, intézményi információk közvetítése

*k)* közreműködés a tömegközlekedéshez való hozzájutásban

*l)* munkásjárat működtetése esetenként.

(2) A tanyagondnoki szolgáltatás térítésmentes ellátás.

(3) A Tanyagondnoki Szolgálat 3 fő tanyagondnok közreműködésével valósul meg.

(4) A tanyagondnokok által ellátandó körzetek megoszlása

*a)* I. számú tanyagondnoki körzet

*aa)* Rózsa dűlő 1-158. házszámig

*ab)* Árpád dűlő 1-56. házszámig

*ac)* Petőfi dűlő 181-199 házszámig

*ad)* Kossuth dűlő 45-125 házszámig.

*b)* II. számú tanyagondnoki körzet

*ba)* Árpád dűlő 96-174 házszámig

*bb)* Petőfi dűlő 26-125 házszámig és 160-180 házszámig.

*c)* III. számú Tanyagondnoki körzet

*ca)* Árpád dűlő 57-95 házszámig

*cb)* Kossuth dűlő 1-44 házszámig

*cc)* Petőfi dűlő 1-25 házszámig és 126-159 házszámig.

**3. Étkeztetés**

**3. §**

(1) Szociálisan rászorult az a személy, aki

*a)* 65 év feletti

*b)* 60 év feletti és egyedül élő

*c)* ha egészségi állapota (háziorvos által kiadott igazolás alapján) indokolja a szociális ellátását

*d)* 60 év alatti személy, akinek egészségi állapotára tekintettel háziorvosa szociális étkezés igénybevételét kifejezetten javasolja

*e)* súlyosan fogyatékos személy (külön jogszabály szerinti igazolással)

*f)* szenvedélybeteg, vagy pszichiátriai beteg (szakorvosi igazolással)

*g)* hajléktalan

és az étkezést önmaga részére tartósan vagy átmeneti jelleggel nem képes biztosítani.

(2)[[1]](#footnote-1) A szociális étkezés intézményi térítési díjának összege a szolgáltatási önköltség figyelembe vétele alapján 750,- Ft + ÁFA.

(3)[[2]](#footnote-2) A szociális étkeztetés személyi térítési díja differenciáltan kerül megállapításra az alábbiak szerint:

*a)* [[3]](#footnote-3)Ha az egy főre eső jövedelem nem haladja meg a szociális vetítési alap összegének 200 %-át, a térítési díj: 100,- Ft + ÁFA,

*b)* [[4]](#footnote-4)Ha az egy főre eső jövedelem a szociális vetítési alap összegének 200-300 %-a között van, a térítési díj: 510,- Ft + ÁFA,

*c)* [[5]](#footnote-5)Ha az egy főre eső jövedelem a szociális vetítési alap összegének 300 %-át meghaladja: 750,- Ft + ÁFA.

*d)* Ha jövedelemmel nem rendelkezik, a térítési díj: 0 Ft.

(4)[[6]](#footnote-6) Az étel kiszállítása belterületi szállítás esetén a személyi térítési díj 150,- Ft-tal emelkedik. Ha az étel kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani.

(5) Az ellátott köteles a szolgáltatás felülvizsgálatában együttműködni. Ha az együttműködést megtagadja, az ellátás a hónap utolsó napjával megszüntetésre kerül.

(6) Az ellátott kérheti a szolgáltatás szüneteltetését, maximum 1 hónapra. Az 1 hónap eltelte után újbóli igénylés nélkül a szolgáltatás megszüntetésre kerül.

(7) Az ellátott a diétás étkezést orvosi javaslatra jogosult igénybe venni.

**4. A térítési díj befizetése és ellenőrzése**

**4. §**

(1) A 3. §-ban megállapított ellátás után fizetendő térítési díjat az igénybevétel napjától havonként a tárgyhónapot követő hónap 10. napjáig kell megfizetni az Üllési Önkormányzati Konyha pénztárába, az általa kiállított számla ellenében.

(2) 3 havi térítési díj-hátralékkal rendelkezők részére az intézményvezető írásban tájékoztatást küld az ellátás felmondásának lehetőségéről, annak kezdő időpontjáról.

(3) 6 hónapon át folyamatosan fennálló térítési díj tartozás esetén az intézményvezető az Szt. 100-101. §-ában foglaltak szerint jár el, és kezdeményezi a fenntartónál a hátralék behajtásával kapcsolatos intézkedéseket.

(4) A fenntartó a (3) bekezdésben foglaltak alapján fizetési felszólítást küld a kötelezett részére 15 napos fizetési határidő kitűzésével, annak eredménytelensége esetén a fizetési meghagyásos eljárásról szóló 2009. évi L. törvényben meghatározottak szerint kell eljárni.

**5. Záró rendelkezések**

**5. §[[7]](#footnote-7)**

**6. §**

Ez a rendelet 2021. november 19-én lép hatályba.

Ü l l é s, 2021. november 17.

Nagy Attila Gyula s.k. Dr. Borbás Zsuzsanna s.k.

polgármester jegyző

A rendelet egységes szerkezetben hatályos:

2023. szeptember 8.

Dr. Borbás Zsuzsanna

jegyző

1. A 3. § (2) bekezdése az Üllés Nagyközségi Önkormányzata Képviselő-testületének 13/2022. (VIII. 5.) önkormányzati rendelete 1. §-ával megállapított szöveg. A 3. § (2) bekezdése az Üllés Nagyközségi Önkormányzata Képviselő-testületének 21/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-1)
2. A 3. § (3) bekezdése az Üllés Nagyközségi Önkormányzata Képviselő-testületének 13/2022. (VIII. 5.) önkormányzati rendelete 1. §-ával megállapított szöveg. A 3. § (3) bekezdése az Üllés Nagyközségi Önkormányzata Képviselő-testületének 21/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-2)
3. A 3. § (3) bekezdés a) pontja az Üllés Nagyközségi Önkormányzata Képviselő-testületének 15/2023. (IX. 7.) önkormányzati rendelete 1. § a) pontja szerint módosított szöveg. [↑](#footnote-ref-3)
4. A 3. § (3) bekezdés b) pontja az Üllés Nagyközségi Önkormányzata Képviselő-testületének 15/2023. (IX. 7.) önkormányzati rendelete 1. § b) pontja szerint módosított szöveg. [↑](#footnote-ref-4)
5. A 3. § (3) bekezdés c) pontja az Üllés Nagyközségi Önkormányzata Képviselő-testületének 15/2023. (IX. 7.) önkormányzati rendelete 1. § c) pontja szerint módosított szöveg. [↑](#footnote-ref-5)
6. A 3. § (4) bekezdése az Üllés Nagyközségi Önkormányzata Képviselő-testületének 13/2022. (VIII. 5.) önkormányzati rendelete 1. §-ával megállapított szöveg. A 3. § (4) bekezdése az Üllés Nagyközségi Önkormányzata Képviselő-testületének 21/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-6)
7. Az 5. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-7)